L 225/18
EL
Επίσημη Εφημερίδα της Ευρωπαϊκής Ένωσης
Μεγέθη συσκευασίας και υλικό συσκευασίας
13.9.2023
Περιέκτης HDPE 1 000 λίτρων με πώμα HDPE.
Πλαστικό βαρέλι 200 λίτρων με πώμα HDPE.
Βαρελάκι HDPE 25 λίτρων με βιδωτό καπάκι HDPE DIN 61 ή ισοδύναμο.
Βαρελάκι HDPE 5 λίτρων με βιδωτό καπάκι HDPE DIN 51 ή ισοδύναμο.
4.2.1.
Οδηγίες χρήσης ανά χρήση Βλέπε γενικές οδηγίες χρήσης.
Το προϊόν πρέπει να εφαρμόζεται μετά το άρμεγμα με χρήση ψεκαστήρα χειρός.
Προκαθαρίστε τη θηλή με στεγνό μαντηλάκι, εκχύστε το προϊόν στη δεξαμενή του ψεκαστήρα.
Ο χειριστής πρέπει να ψεκάζει κάθε ζώο μία φορά μετά το άρμεγμα.
4.2.2.
Μέτρα μετριασμού κινδύνου ανά χρήση Βλέπε γενικές οδηγίες χρήσης.
Οι επαγγελματίες χρήστες πρέπει να διασφαλίζουν ότι δεν παρευρίσκονται άλλοι επαγγελματίες στην περιοχή εφαρμογής κατά τη διαδικασία απολύμανσης με ψεκασμό.
Εάν είναι απαραίτητο να παρευρίσκονται άλλοι επαγγελματίες, οι επαγγελματίες χρήστες πρέπει να διασφαλίζουν ότι και αυτοί οι παρευρισκόμενοι χρησιμοποιούν τον ίδιο τύπο ΜΑΠ όπως οι χειριστές.
4.2.3.
Στοιχεία των πιθανών άμεσων ή έμμεσων επιπτώσεων, οδηγίες πρώτων βοηθειών και επείγοντα μέτρα για την προστασία του περιβάλλοντος που σχετίζονται με τη χρήση Βλέπε γενικές οδηγίες χρήσης.
4.2.4.
Οδηγίες για την ασφαλή τελική διάθεση του προϊόντος και της συσκευασίας του που σχετίζονται με τη χρήση Βλέπε γενικές οδηγίες χρήσης.
4.2.5.
Συνθήκες αποθήκευσης και τη διάρκεια ζωής του προϊόντος υπό κανονικές συνθήκες αποθήκευσης που σχετίζονται με τη χρήση Βλέπε γενικές οδηγίες χρήσης.
5.
ΓΕΝΙΚΈΣ ΟΔΗΓΊΕΣ ΧΡΉΣΗΣ (2) ΤΩΝ ΜΕΤΑ-SPC 2
5.1.
Οδηγίες χρήσης Βλ. τις ειδικά για τη χρήση οδηγίες χρήσης του meta SPC 2.
Διαβάζετε πάντοτε την επισήμανση ή το φύλλο πριν από τη χρήση.
Το προϊόν πρέπει να φερθεί σε θερμοκρασία δωματίου πριν από τη χρήση.
Η ποσότητα προϊόντος που εφαρμόζεται ανά θηλή εξαρτάται από το υποβαλλόμενο στη διαδικασία ζώο.
Για μεγάλα θηλαστικά (αγελάδες, καμήλες) – έως 10 ml ανά θηλή, και για μικρά θηλαστικά (πρόβατα, κατσίκες) – έως 5 ml ανά θηλή.
Βεβαιωθείτε ότι οι θηλές είναι πλήρως καλυμμένες με απολυμαντικό.
Για τη διασφάλιση επαρκούς χρόνου επαφής, θα πρέπει να δίνεται προσοχή, ώστε το προϊόν να μην απομακρύνεται μετά την εφαρμογή (π.χ. κρατήστε τις αγελάδες όρθιες για τουλάχιστον 5 λεπτά).
5.2.
Μέτρα μετριασμού κινδύνου Η χρήση προστασίας των οφθαλμών συμβατής με το ευρωπαϊκό πρότυπο EN ISO 16321 ή ισοδύναμο κατά τη διάρκεια του χειρισμού του προϊόντος είναι υποχρεωτική.
Αποφύγετε τη μεταφορά από τα χέρια στο στόμα.
Φοράτε προστατευτικά γάντια, ανθεκτικά στις χημικές ουσίες, κατά τη φάση χειρισμού (γάντια νιτριλίου – ταξινομημένα υπό τα ευρωπαϊκά πρότυπα EN ISO 374 ή EN 455 ή ισοδύναμα).
Οι πλήρεις τίτλοι των ευρωπαϊκών προτύπων που υποδεικνύονται εδώ παρατίθενται στο τμήμα 6.
(2) Οι οδηγίες χρήσης, τα μέτρα περιορισμού των κινδύνων και άλλες οδηγίες χρήσης που περιλαμβάνονται στην παρούσα ενότητα ισχύουν για οποιεσδήποτε εγκεκριμένες χρήσεις εντός των μετα-SPC 2.